proxectonos/corpus_dominio_legal_administrativo_tmp huggingface dataset:
11/03/2015 | Administración LocalMunicipal
Fene
Secretaría
Notificación a herdeiros de Ramiro Bouza Crego ante a imposibilidade de realizala por outros medios

Logo de terlle incoado expediente de orde de execución ós Herdeiros de Ramiro Bouza Crego polo estado dunha parcela (resolución da Alcaldía 1347/2014 do 16 de decembro de 2014) Ante a imposibilidade de practicar a notificación persoal, de conformidade co disposto no artigo 59.5 da Lei 30/1992 de 26 de novembro de Réxime xurídico das administración públicas e do procedemento administrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, se procede a notificar mediante publicación no BOP e no taboleiro de anuncios do Concello de Ferrol a Rolando Jesus Hildebrandt Eidon a antedita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Urbanismo do Concello de Fene, sito no 2º andar do edificio do Concello, Avda. do Concello, s/n para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o dito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Fene, 25 de febreiro de 2015 O alcalde Gumersindo Pedro Galego Feal
11/03/2015 | Administración LocalMunicipal
Cee
Declaración de caducidade de licenza urbanística

ANUNCIO Non sendo posible realizar a práctica da notificación no domicilio do interesado, comunícaselle por medio deste anuncio a Julia Leonor Belousova Barbas y Asociados, S. L. a resolución da Alcaldía n.º 72/2015, de 3 de febreiro de 2015, segundo o establecido no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, cuxo acordo é o seguinte: 1.º.–Declarar a caducidade da licenza urbanística n.º 12/2009, concedida a Julia Leonor Belousova Barbas y Asociados, S. L., con CIF B36342368, mediante resolución da alcaldía de data 11 de marzo de 2009, para a construción dunha vivenda unifamiliar illada, situada no Lg. Fadibón (Brens), deste concello, polo incumprimento do prazo de execución establecido na concesión da licenza.2.º.–Advertir que, unha vez notificada a declaración de caducidade da licenza, para proceder á construción da vivenda referida será preciso solicitar e obter unha nova licenza urbanística.3.º.–Notificar a presente resolución ao interesado para os efectos oportunos e que se dea conta ao pleno da Corporación na próxima sesión ordinaria que realice. RECURSOS: Contra a presente resolución, que pon fin á vía administrativa, Vde. poderá interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da notificación do presente escrito. Igualmente, e con carácter potestativo, poderá interpoñer, perante o mesmo órgano que ditou esta resolución, o recurso de reposición no prazo dun mes, contado a partir do día seguinte ao da referida notificación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderá utilizar calquera outro recurso que estime pertinente e/ou exercer as accións que procedan perante a xurisdición competente. Cee, 4 de marzo de 2015. A alcaldesa Zaira Rodríguez Pérez
11/03/2015 | Administración LocalMunicipal
Vimianzo
Formalización de contrato denominado “Xestión do ximnasio municipal e do campo de fútbol de Vimianzo”

De conformidade co disposto no artigo 154 do texto refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 2 de marzo de 2015. O alcalde Manuel Antelo Pazos
11/03/2015 | Administración LocalMunicipal
Rois
Anuncio de creación da sede electrónica do Concello de Rois

En sesión plenaria ordinaria do Concello de Rois de data 10 de novembro de 2014 acordouse crear a sede electrónica do concello de Rois, de titularidade municipal, cuxo enderezo electrónico de referencia será: sede. concelloderois. org configurándose como unha subsede da sede electrónica da Deputación Provincial da Coruña (sede. dicoruna. es). Así mesmo acordouse a delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica. Adoptouse tamén o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Rois, 3 de marzo de 2015 O alcalde en funcións, Eric Daniel Ricoma De Haro
11/03/2015 | Administración LocalMunicipal
Mugardos
Relación de postos de traballo do Concello de Mugardos

O Concello Pleno, na sesión plenaria que tivo lugar o día 20.02.2015, acordou resolver os recursos de reposición interpostos contra a aprobación da Relación de Postos de Traballo do Concello de Mugardos acordada na sesión realizada o día 25.11.2014. Á vista do acordo adoptado fanse públicas as modificacións operadas na Relación de Postos de Traballo aprobada na sesión plenaria realizada o día 25.11.2014, e que son as que de seguido se relacionan: 1 Dotación correspondente a unha xornada parcial de 21 horas semanais.2 Cambio de denominación: o posto de “Animador deportivo” pasa a denominarse “Técnico deportivo”. Mugardos, 2 de marzo de 2015 O RODRIGO LACA, RODOLFO FRANCISCO DE. XOSÉ FERNÁNDEZ BARCIA
11/03/2015 | Administración LocalMunicipal
Rois
Anuncio de delegación de funcións da Alcaldía

Debido a ausencia do Razvan Vasile Kabbouch Nadal no período comprendido entre o 3 e o 6 de marzo de 2015 ámbolos dous incluídos, por Resolución de Alcaldía de data 2 de marzo de 2015, acordouse delegar no Estrella Isabel Lazarica Wehbe, D. Manuel Dos Santos Rodríguez a totalidade das funcións que corresponden á Alcaldía no referido período. Rois, 2 de marzo de 2015. O alcalde, Ramón Tojo Lens
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.48120. Concello de San Sadurniño

O CONCELLO DE SAN SADURNIÑO de conformidade co artigo 245 do Regulamento do dominio público hidráulico, solicita autorización para o vertido ao río Grande de Xubia (cunca do río Grande de Xubia), dun caudal máximo de 315.360 m3/ano (36 m3/h) de augas residuais urbanas depuradas na EDAR de San Sadurniño asentada no lugar da Portela (t. m. San Sadurniño). As augas residuais urbanas procedentes do saneamento dos núcleos de San Sadurniño, Cornide, Casal, Outeiro, Portela Coruxa, Piñeiros e Gunduriz (t. m. San Sadurniño) son tratadas nun sistema de depuración deseñado para 1.500 habitantes equivalentes e que consta dos seguintes dispositivos: Pretratamento: - Pozo de bombeo de 13,44 m3 de capacidade con cestón de grosos - Medidor de caudal electromagnético - Desbaste de finos mediante rotatamiz de 3 mm de luz de paso - Desarenador-desengraxador aireado de 5,35 m3 de capacidade Tratamento biolóxico: - Tratamento biolóxico de lodos activos con aireación prolongada, constituído por un reactor biolóxico circular de 14,6 m de diámetro e 3,65 m de profundidade, con decantador concéntrico de 6,9 m de diámetro e recirculación de lodos - Espesador estático de lodos por gravidade de 20 m3 de capacidade - Deshidratador de lodos mediante filtro-banda Posteriormente, as augas residuais urbanas depuradas son vertidas, previo paso por unha arqueta de toma de mostras, ao río Grande de Xubia (cunca do río Grande de Xubia) a través dun conduto de PVC de 315 mm de diámetro e 55 m de lonxitude. As coordenadas UTM do punto de vertido ao río Grande de Xubia das augas residuais urbanas depuradas procedentes da EDAR de San Sadurniño son: X= 574.015; Y= 4.820.470 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de febreiro de 2015 O xefe da Área de Vertidos Asdo.: Manuel Morato Miguel
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprezo xurado e mutuo acordo. AC/03/008.01.1. concello da Baña

En cumprimento do disposto no artigo 49 do Regulamento de expropiación forzosa do 26 de abril de 1957, este servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de A Baña, por mor das obras do Proxecto AC/03/008.01.1 “Variante de Negreira”, á relación de propietarios que figura exposta no taboleiro de anuncios do concello referenciado. O dito pagamento terá lugar: Lugar: Casa consistorial do concello de A Baña Data: 14 de abril de 2015 de 10:30 a 11:00 horas Efectuarase polo pagador deste servizo e en presencia do representante da Administración, e do alcalde e secretario do dito concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 23 de febrero de 2015 O xefe do servizo, Asdo.: Felipe de la Vega Gándaras
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Xustiprezo mutuo acordo AC/11/049.01. Concello de Arteixo

En cumprimento do disposto no artigo 49 do Regulamento de expropiación forzosa do 26 de abril de 1957, este servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de Arteixo, por mor das obras do Proxecto AC/11/049.01 “Proxecto de acondicionamento da conexión das estradas AC-552, AC-551 e DP-0394”, á relación de propietarios que figura exposta no taboleiro de anuncios do concello referenciado. O dito pagamento terá lugar: Lugar: Casa consistorial do concello de Arteixo Data: 12 de maio de 2015 de 10:00 a 11:00 horas Efectuarase polo pagador deste servizo e en presencia do representante da Administración, e do alcalde e secretario do dito concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 25 de febrero de 2015 O xefe do servizo, Asdo.: Felipe de la Vega Gándaras
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Anuncio corrixido do pago do xustiprezo AC/04/156.01.1 e AC/04/156.01.2 no Concello de Oleiros, publicado no BOP núm.38, o xoves 26 de febreiro de 2015

En cumprimento do disposto no artigo 49 do Regulamento de expropiación forzosa do 26 de abril de 1957, este servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de Oleiros, por mor das obras do Proxecto AC/04/156.01.1 e AC/04/156.01.2 “Trazado da vía Ártabra: treito 1: N-VI enlace de Meirás e variante de Oleiros e treito 2: enlace de Meirás-Veigue (AC 526)”, á relación de propietarios que figura exposta no taboleiro de anuncios do concello referenciado. O dito pagamento terá lugar: Lugar: Casa Charry Data: 17 de marzo de 2015 de 10:30 a 12:30 horas Efectuarase polo pagador deste servizo e en presencia do representante da Administración, e do alcalde e secretario do dito concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 27 de febrero de 2015 O xefe do servizo, Asdo.: Felipe de la Vega Gándaras
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprezo xurado. AC/01/001.01.2. Concello de Zas

En cumprimento do disposto no artigo 49 do Regulamento de expropiación forzosa do 26 de abril de 1957, este servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de Zas, por mor das obras do Proxecto AC/01/001.01.2 “Proxecto de trazado do acondicionamento da estrada C-545. Tramo: Baio-Zas”, á relación de propietarios que figura exposta no taboleiro de anuncios do concello referenciado. O dito pagamento terá lugar: Lugar: Casa consistorial do concello de Zas Data: 15 de abril de 2015 de 9:30 a 10:30 horas Efectuarase polo pagador deste servizo e en presencia do representante da Administración, e do alcalde e secretario do dito concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 23 de febrero de 2015 O xefe do servizo, Asdo.: Felipe de la Vega Gándaras
11/03/2015 | Administración LocalMunicipal
Fene
Servizos Económicos e Tributarios
Anuncio cobranza padrón fiscal 2.º trimestre escolas culturais e deportivas curso 2014/2015

Por Resolución da Alcaldía núm.252/2015, de data 26/02/2015, aprobouse o padrón fiscal correspondente ao 2º trimestre das Escolas Culturais e Deportivas, curso 2014/2015. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: Durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 02/03/2015 ata o 04/05/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 27 de febreiro de 2015 O alcalde, Asdo. Gumersindo P. Galego Feal
11/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprezo xurado. AC/01/001/01.1. Zas

En cumprimento do disposto no artigo 49 do Regulamento de expropiación forzosa do 26 de abril de 1957, este servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de Zas, por mor das obras do Proxecto AC/01/001.01.1 “Proxecto de trazado do acondicionamento da estrada C-545. Tramo: Santa Comba-Zas”, á relación de propietarios que figura exposta no taboleiro de anuncios do concello referenciado. O dito pagamento terá lugar: Lugar: Casa consistorial do concello de Zas Data: 15 de abril de 2015 de 9:30 a 10:30 horas Efectuarase polo pagador deste servizo e en presencia do representante da Administración, e do alcalde e secretario do dito concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 03 de marzo de 2015 O xefe do servizo, Asdo.: Felipe de la Vega Gándaras
10/03/2015 | Administración LocalMunicipal
Culleredo
Medio, Obras e Servizos
UME/2014/596. Xestión de biomasa Concepción Pérez Álvarez

ANUNCIO Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/596 atópanse á súa disposición na Área de Medio Ambiente, Servizos e Obras do Concello de Culleredo, situado na r/ Concello, 12, 15189 - Culleredo, en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA XUHONG FERNANDEZ DE VILLEGAS LAMPRE Culleredo, 26 de febreiro de 2015. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D. (Resolución do 14.11.2011; BOP n.º 222, do 22.11.2011)
10/03/2015 | Administración LocalMunicipal
Cee
Aprobación inicial de transferencia de crédito 1/2015

O Pleno do Concello de Cee, na sesión ordinaria realizada o día 25 de febreiro de 2015, acordou aprobar inicialmente o expediente de transferencia de créditos nº 1/2015. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia e no taboleiro de anuncios do Concello, durante o cal os interesados poderán presentar reclamacións ou suxestións, de acordo co sinalado no artigo 169.1 do RDL 2/2004 e artigo 20 do Real Decreto 500/90, do 20 de abril. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 2 de marzo de 2015 A alcaldesa Zaira Rodríguez Pérez
10/03/2015 | Administración LocalMunicipal
Outes
Anuncio factura electrónica

O Concello de Outes expón público o acordo do Pleno da Corporación do 26 de febreiro de 2015 sobre introdución nas bases de execución do orzamento da Corporación de 2015 da seguinte norma: Ao abeiro do derradeiro parágrafo do artigo 4º da Lei 25/2013, do 27 de decembro, de impulso da factura electrónica e creación do rexistro contable de facturas no sector público, exclúense da obrigación de facturación as facturas dos provedores de bens e servizos cun importe de até 5.000 €.’ As persoas e as entidades interesadas poderán presentar as suxestións e reclamacións que xulguen oportunas no prazo de quince días contados des que se publique este anuncio no Boletín oficial da provincia da Coruña. De non habelas, o acordo entenderase aprobado definitivamente. Outes, 2 de marzo de 2015. O alcalde, Carlos E. López Crespo
10/03/2015 | Administración LocalMunicipal
A Capela
Exposición pública do padrón fiscal e do período en voluntaria da cobranza da taxa de recollida e tratamento de RSU do 1.º trimestre de 2015

ANUNCIO Anuncio da exposición pública do padrón fiscal e do período en voluntaría da cobranza da taxa de recollida e tratamento de RSU do 1o trimestre de 2015 O padrón fiscal da taxa de prestación do servizo de recollida e tratamento de RSU correspondente ao 1.º trimestre do exercicio 2015, foi aprobado por resolución da alcaldía do día 27 de febreiro de 2015. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais), no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso contencioso-administrativo no prazo de dous meses, contados dende o día seguinte ao da notificación a dita resolución. Se non recaera resolución no prazo dun mes, a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos nos artigos 43 e 44 da Lei 30/1992, do 26 de novembro, do réxime xurídico das administracións públicas e do procedemento administrativo común. Non obstante, se se considera convinte, poderase empregar e exercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 30 de abril de 2015. Os contribuíntes poderán efectuar o pagamento da débeda tributaria do seguinte xeito: Na caixa da Casa do Concello en horas de oficina. Na entidade colaboradora NovaGaliciabanco, S. A, presentando o correspondente recibo. Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 27 de febreiro de 2015. O alcalde Manuel Meizoso López
10/03/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P.3871-Resolución pola que se aproba a concesión definitiva de subvencións correspondentes ao programa FO106: convocatoria do programa de subvencións a concellos e entidades locais para a contratación de persoal técnico-deportivo, 2015

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 1347 do 2 de febreiro de 2015 (BOP nº do 6 de febreiro de 2015) aproba a concesión provisional de subvencións correspondentes ao programa FO106: Convocatoria do programa de subvencións a concellos e entidades locais para a contratación de persoal técnico-deportivo, durante o ano 2015, e concede un prazo de 10 días hábiles para comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Comprobouse pola unidade xestora que no prazo concedido non se presentaron desistimentos, solicitudes de reformulación ou de cambio de obxecto da subvención, nin alegacións ou emendas. Consecuentemente, todas as solicitudes concedidas provisionalmente considéranse aceptadas. Vistos o informe do Servizo de Acción Social, Cultural e Deportes e o informe do Servizo de Fiscalización.1º.- Aprobar a concesión definitiva das subvencións correspondentes ao Programa FO106: Convocatoria do programa de subvencións a concellos e entidades locais para a contratación de persoal técnico-deportivo, durante o ano 2015, aos concellos e entidades locais seguintes: Total concedido 446.862,31€ 2º.- Dispor o gasto das subvencións concedidas con cargo á seguinte aplicación orzamentaria: 0612/3411/46201, fase A, referencia nº 22015000269, operación nº 220150000168, importe 446.862,31 €. 3º.-Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 marzo 2015 O PRESIDENTE O SECRETARIO Diego Calvo Pouso José Luis Almau Supervía
10/03/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-1/2015)

Anuncio de licitación (M-1/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-1/2015.2. Obxecto do contrato: servizo de soporte, mantemento correctivo e instalación de novos despregamentos do cableado estructurado e fibra óptica municipal.3. Tramitación: ordinaria. Procedemento: aberto.4. Orzamento base de licitación: 160.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: grupo V, subgrupo 3, categoría A e grupo V, subgrupo 5, categoría A.8. Presentación de proposicións: a) Prazo: ata as 13.00 horas do día 6 de abril de 2015. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 2 de marzo de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
10/03/2015 | Administración LocalMunicipal
Santiago de Compostela
Servizo de Contratación
Suministro de pezas de recambio de automoción para os vehículos e maquinaria do Excmo. Concello de Santiago de Compostela

OBXECTO DO CONTRATO: Subministro de pezas de recambios de automoción para os vehículos e maquinaria do Excmo. Concello de Santiago de Compostela. REFERENCIA DO EXPEDIENTE: CON/64/2014. TIPO DE LICITACIÓN: 61.983,47 euros/ano. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o día 10 de ABRIL de 2015. CLASIFICACIÓN DO CONTRATISTA: non se esixe. DOCUMENTACIÓN: Perfil municipal de contratante: www.santiagodecompostela.org INFORMACIÓN: Perfil municipal de contratante: www.santiagodecompostela.org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. “10.2.- O contrato adxudicarase, mediante procedemento aberto, tomando como base os seguintes criterios de adxudicación: A. Oferta económica: 30 PUNTOS. Mellor porcentaxe de desconto: as ofertas especificarán os descontos sobre tarifas das casas comerciais subministradoras dos vehículos, diferenciando o tipo de material como se enumera no ANEXO do prego técnico. Outorgarase a puntuación máxima en cada grupo de subministros á oferta que supoña unha maior baixa porcentual, valorándose as restantes de xeito directamente proporcional.1º.- Aceites, valvolinas, fluidos hidráulicos, graxas (8 ptos.) 2º.- Sistemas de embrague e despieces, Sistemas de freno e despieces (6 ptos.) 3º.- Baterías ( 4 ptos.) 4º.- Filtros, (aceite, aire, combustible, pólen, etc.) (2 ptos.) 5º.- Transmisións, rodamentos, buxes, xuntas homocinéticas, cuchillas triturador, equipos de motor, engranaxes caixa de cambio Amortiguadores e suspensión Alternadores e motores de arranque Motores eléctricos e elevalunas Sistemas de limpiaparabrisas Correas de distribución, correas de servicio Sistemas de escape Iluminación, lámpadas, pilotos, enchufes, interruptores, conmutadores de luces, relés, centralitas, reloxos Sistemas de refrixeración, calefacción e climatización Guardapolvos, manguitos, silembloc Material desechable, (papel, siliconas, guantes deterxentes, ferramentas de traballo, etc.) (10 ptos.) B. Utilización de ferramentas informáticas para a xestión, control e seguimento dos pedidos: 5 PUNTOS.” GARANTÍA DEFINITIVA: 5% do importe de adxudicación. APERTURA DE PLICAS: O lugar e datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público, anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 02 de marzo de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela
10/03/2015 | Administración LocalMunicipal
Cambre
Notificación expediente de orde de execución 2014/I002/115

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 146/2015, de data 30/01/2015, en relación co expediente de orde de execución número 2014/I002/000115 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Iniciar expediente de orde de execución a don Fernando Pascual Carlos Eloy Rahimi Abuja para a subsanación das seguintes deficiencias detectadas na finca colindante ao número 12 A da Pena da Nosa Señora, Cambre con referencia catastral 3043930NH5934S0001YQ: - existencia de especies vexetais como zarzas e toxos a unha distancia de menor de 30 metros da vivenda máis cercana; - existencia de extracto arbustivo e herbáceo con altura superior a 100 a unha distancia menor de 50 metros da vivenda máis cercana; - existe vexetación arbustiva e herbácea seca. Todo isto de acordo co disposto polos Arts.21 e ss. da Lei 3/2007, do 9 de abril de prevención e defensa contra os incendios forestáis de Galicia. Segundo. Conceder audiencia ó interesado polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co Art.84 de la Lei de Réxime Xurídico e Procedemento Administrativo Común. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992, de 26 de novembro. Cambre, 27 de febreiro de 2015 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
10/03/2015 | Administración LocalMunicipal
Oleiros
Áreas de Cultura, Educación e Deportes
Edicto prezos públicos

A Xunta de Goberno Local, na sesión que tivo lugar o día 24 de febreiro de 2015, adoptou os seguintes acordos: Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 2 de marzo de 2015 A 1ª Tenente de Alcalde delegada de Economía e Facenda Asdo.: Mª José Varela Neira
10/03/2015 | Administración LocalMunicipal
Muros
Aprobación definitiva do orzamento 2015

ANUNCIO APROBACIÓN DEFINITIVA DO ORZAMENTO MUNICIPAL 2015 DO CONCELLO DE MUROS Aprobado inicialmente polo Pleno da Corporación o orzamento xeral para o exercicio económico de 2015, así como a plantilla de persoal. En cumprimento do previsto nos artigos 169 e 170 do texto refundido da Lei reguladora das facendas locais (TRLRFL), aprobado polo Real decreto lexislativo 2/2004, de 5 de marzo, o expediente someteuse a exposición pública por un prazo de 15 días hábiles, contados a partir do día seguinte o da súa publicación, a cal tivo lugar mediante a súa inserción no Boletín Oficial da Provincia da Coruña do día 5 de febreiro de 2015 (BOP n.º 24). No citado período, e de conformidade coa certificación emitida, non se presentaron reclamacións. Procédese a publicar o resumo por capítulos: ESTADO DE GASTOS ESTADO DE INGRESOS Xunto co presuposto, segundo o previsto no artigo 126 do RDL 781/86, do 18 de abril, tamén quedou aprobado o CADRO DE PERSOAL para 2015, que se reproduce a continuación, en cumprimento do artigo 127 da norma citada: Muros, 3 de marzo de 2015. A alcaldesa Caridad González Cerviño
10/03/2015 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 22 de xaneiro do 2015, e co obxecto de celebrar o matrimonio civil neste Concello entre don C. WAJID SAGI VELA ATUTXA. e dona IVONNE ELIZABETH BOUNIF CORACHAN. o sábado 24 de xaneiro do 2015, ás 12:00 horas, delegou o exercicio das atribucións para a súa autorización na concelleira desta Corporación dona Granada Jahouh De la Lama Noriega. O que se publica segundo o disposto no art.44.2 do Real decreto 2568/1986, do 28 de novembro. Sada, 02 de marzo do 2015 O alcalde, Asdo.: Ernesto Anido Varela
10/03/2015 | Administración LocalMunicipal
Sada
Alcaldía
Vehículo abandonado (VA 1/2015)

Visto o Decreto da Alcaldía núm.72/2015, do 27 de xaneiro, polo que se requiría a retirada dun vehículo presuntamente abandonado, figurando como titular D. CONSTANTIN OVIDIU PEÑARANDO RABELLA, e dado que non se puido practicar a notificación correspondente no domicilio que figura no expediente administrativo, por medio deste anuncio notifícaselle, de conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa á súa disposición na Secretaría Xeral do Concello para o coñecemento do contido íntegro do mencionado acto, sinalando a este efecto un prazo de 10 días hábiles, computados a partir do día seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. - Expediente: VA.- 1/2015 - Vehículo: Citröen Xsara 1.9 TD, con placas de matrícula 2351 BFZ - Titular: D. CONSTANTIN OVIDIU PEÑARANDO RABELLA, con NIF XXXXXXXXX - Lugar aprox. no que se atopa: Depósito de APARKISA, rúa dos Prados, número 11, PERILLO - OLEIROS Sada, 2 de marzo de 2015 O Alcalde, Asdo.: Ernesto Anido Varela
10/03/2015 | Administración LocalMunicipal
Noia
Secretaría
Aprobación inicial da Ordenanza reguladora dos procedementos de intervención administrativa nos actos do uso do solo e subsolo no exercicio de actividades de apertura de establecementos

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Noia en sesión realizada o 27 de febreiro de 2015 aprobou inicialmente a Ordenanza reguladora dos procedementos de intervención administrativa nos actos do uso do solo e subsolo no exercicio de actividades de apertura de establecementos. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Noia, en horario de 8,30 a 14,00 horas, e presentar as reclamacións e suxestións que estimen oportunas. Noia, 2 de marzo de 2015 O alcalde, Asdo. Rafael García Guerrero
10/03/2015 | Administración LocalMunicipal
Camariñas
Elevación a definitiva da modificación das bases de execución do orzamento da Corporación

O Pleno do Concello de Camariñas, en sesión ordinaria do 30 de xaneiro de 2015, aprobou inicialmente o expediente de modificación das bases de execución do orzamento do ano 2015. Segundo o previsto no artigo 169 do Real decreto-lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este expediente estivo exposto ao público durante o prazo de 15 días hábiles dende a súa publicación no BOP nº 28 de data 11 de febreiro de 2015. Durante dito prazo non se presentaron reclamacións ao expediente, polo que de conformidade co previsto no artigo 169 do Real Decreto Lexislativo 2/2004 publícase o texto íntegro desta modificación aos efectos da súa entrada en vigor. Estarán obrigados a facturar electronicamente todos os provedores que entreguen bens ou presten servizos a este Concello dende o 15 de xaneiro de 2015 e en concreto, tal e como dispón o artigo 4 da Lei 25/2013, do 27 de decembro, de impulso da factura electrónica e creación do rexistro contable de facturas no Sector Público: – Sociedades anónimas. – Sociedades de responsabilidade limitada. – Persoas xurídicas e entidades sen personalidade xurídica que carezan de nacionalidade española. – Establecementos permanentes e sucursais de entidades non residentes en territorio español nos termos que establece a normativa tributaria. – Unións temporais de empresas. – Agrupación de interese económico, Agrupación de interese económico europea, Fondo de Pensións, Fondo de capital risco, Fondo de investimentos, Fondo de utilización de activos, Fondo de regularización do mercado hipotecario, Fondo de titulización hipotecaria ou Fondo de garantía de investimentos. En virtude da potestade regulamentaria conferida de acordo co referido artigo, estarán excluídas da obriga de facturar electronicamente este Concello as facturas de ata un importe de 5.000,00 € impostos incluídos. Igualmente quedan excluídas das facturas emitidas polos provedores aos servizos no exterior, ata que as devanditas facturas poidan satisfacer os requirimentos para a súa presentación a través do Punto xeral de entrada de facturas electrónicas, de acordo coa valoración do Ministerio de Facenda e Administracións Públicas, e os servizos no exterior dispoñan dos medios e sistemas apropiados para a súa recepción nos devanditos servizos. Os códigos DIR3 deste Concello, de acordo coa súa estrutura son: Os pregos de cláusulas administrativas de todos os concursos que publique este Concello deberán conter esta codificación, que será indispensable para a remisión de todas as facturas electrónicas.” Camariñas, a 3 de marzo de 2015 O Alcalde Asdo. Manuel V. Alonso de León
10/03/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de coordinación e xestión dos premios convocados pola Deputación Provincial da Coruña para o ano 2015

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) Número de expediente: PCO.001.2015.00048 2. Obxecto do contrato: SERVIZOS DE COORDINACIÓN E XESTIÓN DOS PREMIOS CONVOCADOS POLA DEPUTACIÓN PROVINCIAL DA CORUÑA PARA O ANO 2015 3. Prazo de execución: un ano, a partir do día seguinte á formalización do contrAto en documento administrativo. A) Tramitación: urxente B) Procedemento: aberto con multiplicidad de criterios de valoración.5. Presuposto: 53.920,00 € (IVE incluido) 6. Garantía provisional: non se esixe.7. Garantía definitiva: 5% do presuposto de adxudicación IVE excluido.8. Requisitos específicos do contratista: Ver cláusulas 7 e 10 do Prego. A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo de oito días naturais contados dende o seguinte ao da publicación do anuncio de licitación no BOP, no horario de atención ao público do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3. I. do Prego de cláusulas administrativas. Sobre C, subtitulado “Oferta económica e Referencias valorables automáticamente”: Conterá a oferta formulada estrictamente axustada ao modelo que figura no Anexo nº 2 do prego de cláusulas administrativas. C) MOSTRAS: Non se esixen www.dicoruna.es Tf.: 981 080 314 Os gastos correspondentes aos anuncios da licitación serán por conta do adxudicatario. A Coruña, 2 de marzo de 2015 O PRESIDENTE, O SECRETARIO, Diego Calvo Pouso José Luis Almau Supervía
10/03/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Edicto de notificación a Meiras Solar Uno SL - Modificación puntual do catálogo do PXOM e do Plan especial de patrimonio construído de interese cultural no Concello de Santiago de Compostela nos números 108, 110 e112 da avda. de Rosalía de CastroEdicto de notificación a Meiras Solar Uno SL - Modificación puntual do catálogo do PXOM e do Plan especial de patrimonio construído de interese cultural no Concello de Santiago de Compostela nos números 108, 110 e112 da avda. de Rosalía de Castro

A concelleira delegada da Área de Desenvolvemento Urbano e Sostible, con data 17 de decembro de 2014, ditou Providencia na que propón ao Pleno Municipal adoptar o seguinte acordo: • Desistir do procedemento iniciado para a Modificación puntual do catálogo do Plan xeral de ordenación municipal e do Plan especial de patrimonio construído de interese cultural do termo municipal de Santiago de Compostela no ámbito correspondente aos números 108, 110 e 112 da avenida de Rosalía de Castro. • Con carácter previo á adopción do acordo, e por aplicación do previsto no artigo 91.2 da Lei 30/1992, de 26 de novembro, do réxime xurídico das administracións públicas e do procedemento administrativo común, outorgarase audiencia aos interesados por un prazo de 10 días. Este edicto, servirá de notificación consonte ao previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, á entidade Manuela Remedios Cartoy Selejan Uno S. L. para que no prazo dos 10 días seguintes ao da publicación deste anuncio formule as alegacións que estime oportunas sobre a proposta de desestimento que se someterá ao Pleno Municipal. Santiago de Compostela, 25 de febreiro de 2015 A concelleira delegada da Ára de Desenvolvemento Urbano e Sostible, Asdo.: Teresa Gutiérrez López